CELEX: 32020D1101
Language: et
Date: 2020-07-23 00:00:00
Title: Komisjoni otsus (EL) 2020/1101, 23. juuli 2020, millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (teatavaks tehtud numbri C(2020) 4936 all)

27.7.2020   
               
               
                  ET
               
               
                  Euroopa Liidu Teataja
               
               
                  L 241/36
               
            
         KOMISJONI OTSUS (EL) 2020/1101,
         23. juuli 2020,
         millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal
         
            
               (teatavaks tehtud numbri C(2020) 4936 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 2009. aasta direktiivi 2009/132/EÜ direktiivi 2006/112/EÜ artikli 143 punktide b ja c rakendusala määratluse kohta seoses teatavate kaupade käibemaksuvabastusega nende lõplikul importimisel, (1) eriti selle artikli 53 esimest lõiku, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikliga 131,
         võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (2) eriti selle artikli 76 esimest lõiku, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikliga 131,
         ning arvestades järgmist:
         
                     (1)
                  
                  
                     Komisjoni otsusega (EL) 2020/491 (3) vabastati COVID-19 puhangu mõju vastu võitlemiseks vajalikud kaubad kuni 31. juulini 2020 imporditolli- ja käibemaksust.
                  
               
                     (2)
                  
                  
                     11. juunil 2020 konsulteeris komisjon vastavalt otsuse (EL) 2020/491 põhjendusele 5 liikmesriikidega selle üle, kas pikendamine on vajalik, mille järel liikmesriigid taotlesid maksuvabastuse pikendamist.
                  
               
                     (3)
                  
                  
                     Liikmesriikide poolt otsuse (EL) 2020/491 alusel tehtud import on olnud kasulik, sest riiklikud organisatsioonid või liikmesriikide pädevate asutuste heakskiidetud organisatsioonid on saanud juurdepääsu vajalikele meditsiiniseadmetele ja isikukaitsevahenditele, mille varud on napid. Asjaomaste kaupadega seotud statistika on näidanud, et impordinäitajad on ikka veel kõrged. Kuna COVID-19 nakkuste arv liikmesriikides kujutab endast endiselt ohtu rahvatervisele ja kuna COVID-19 pandeemia vastu võitlemiseks vajalike kaupu liikmesriikides ikka veel napib, on vaja pikendada otsuses (EL) 2020/491 sätestatud kohaldamisaega kolme kuu võrra.
                  
               
                     (4)
                  
                  
                     Selleks et liikmesriigid saaksid nõuetekohaselt esitada teabe otsusest (EL) 2020/491 tulenevate kohustuste kohta, on asjakohane pikendada otsuse (EL) 2020/491 artiklis 2 sätestatud tähtaega.
                  
               
                     (5)
                  
                  
                     24. juunil 2020 konsulteeriti taotletud pikendamise küsimuses liikmesriikidega vastavalt määruse (EÜ) nr 1186/2009 artiklile 76 ja direktiivi 2009/132/EÜ artiklile 53.
                  
               
                     (6)
                  
                  
                     Otsust (EL) 2020/491 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (EL) 2020/491 muudetakse järgmiselt.
            
                        1)
                     
                     
                        Artikli 2 sissejuhatav osa asendatakse järgmisega:
                        „Liikmesriigid esitavad komisjonile hiljemalt 31. detsembriks 2020 järgmise teabe:“.
                     
                  
                        2)
                     
                     
                        Artikkel 3 asendatakse järgmisega:
                        
                           „Artikkel 3
                           Artiklit 1 kohaldatakse kaupade suhtes, mis imporditakse ajavahemikus 30. jaanuar 2020 – 31. oktoober 2020.“
                        
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 23. juuli 2020
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  ELT L 292, 10.11.2009, lk 5.
         
            (2)  ELT L 324, 10.12.2009, lk 23.
         
            (3)  Komisjoni 3. aprilli 2020. aasta otsus (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 103, 3.4.2020, lk 1).